text: Aleshin fa història, primer rus en pole a la IndyCar | FormulaRapida.net
  Home Monoplaces Indycar Aleshin fa història, primer rus en pole a la IndyCar
  Aleshin fa història, primer rus en pole a la IndyCar
  Mikhail Aleshin ha fet història avui 20 d'Agost. El pilot de Schmidt Peterson Motorsport s'ha convertit en el primer rus en aconseguir una pole position a la IndyCar Series. Newgarden i Sato completen el top3.
  Dia històric a la IndyCar. Després de millorar la seva tècnica en els short ovals i en els super speedways, Mikhail Aleshin ha aconseguit el Verizon P1 Award. El de SPM es converteix en el primer pilot rus en fer la pole position a la sèrie Americana.
  L'ha seguit Josef Newgarden (Ed Carpenter Racing) que ha estat el millor Chevrolet i com Aleshin, es mostra molt fort per la cursa.
  Takuma Sato (AJ Foyt Enterprises) ha acabat tercer seguit de Helio Castroneves (Team Penske) i Carlos Muñoz (Andretti Autosport)
  James Hinchcliffe ha estat clarament inferior al seu company Aleshin, acabant en la sisena posició, per davant del campió de la Indy 500, Alexander Rossi (Andreti Herta Autosport).
  Completa el top10, Will Power (Team Penske), Tony Kanaan (Chip Ganassi Racing) i Ed Carpenter (Ed Carpenter Racing).
  Destaca la mala classificació del líder del campionat, Simon Pagenaud (Team Penske) que s'ha quedat a un segon d'Aleshin en la catorzena plaça. També paper pobre per part de Dixon (Chip Ganassi Racing) que ha estat dinovè.